La Bibia piemontèisa/Testament Vej/Genesi/Genesi 1


Génesi

1 

Ant ël prinsipi dla creassion, quand che Nosgnor a l'ha fàit ij cej e la tèra, la tèra a l'era sensa forma e veuida e 'd top ëspèss a cheurvìa la përfondità dla superfice dl'eva, ma lë Spìrit ëd Nosgnor a s'alvava dëdzora dla surfassa dl'eva. Nosgnor a l'ha dit: "Ch'a sìa la lus" e a l'é fasse la lus. Nosgnor a l'ha vëddù che la lus a l'era bon-a. A l'é parèj che Nosgnor a l'ha separà la lus dal top. Nosgnor a l'ha ciamà la lus "di" e 'l top "neuit". Anlora a l'é stàita  sèira e a l'é stàita  matin. Sto-sì a l'era 'l di ch’a fà un.

Nosgnor a l'ha dit: "Ch'a-i sia na vòlta ant ël mes ëd l'eva e ch'a separa l'eva da l'eva". Anlora Nosgnor a l'ha fàit la vòlta e a l'ha separà l'eva ch’a j'era sota la vòlta da l'eva ch’a j'era 'dzora dla vòlta, e parèj a l’é stàit. Nosgnor a l'ha ciamà la vòlta "cel". Anlor' a l'é stàita  sèira e a l'é stàita  matin. Sto-sì a l'era lë scond di.

Nosgnor a l'ha dit: "Che l'eva sota 'l cel as ambaron-a ant un sol pòst e ch'a comparissa ël teren sùit. E parèj a l'é stàit. Nosgnor a l'ha ciamà 'l teren sùit: "Tèra" e  l'eva ch'a l'era butasse 'nsema: ij "mar". Nosgnor a l'ha vëddù che tut sòn a l'era bon.

Nosgnor a l'ha dit: "Che la tèra a pòrta 'd gich, ëd piante ch'a pòrto djë smens conform a soe sòrt, e d'erbo ch'a pòrto an lor dië smens conform a soe sòrt. E parèj a l'é stàit. La tèra a l'ha portà ‘d vegetassion - ëd piante ch'a portavo dë smens conform a soe sòrt, e dj'erbo ch'a portavo an lor d'ësmens conform a soe sòrt. Nosgnor a l'ha vëddù che tut sòn a l'era bon. A l'é stàita  sèira e a l'é stàita  matin. Sto-sì a l'era 'l ters dì.

Nosgnor a l'ha dit: "Ch'a-i sio ‘d ciàir ant la vòlta dël cel për separé 'l dì da la neuit, e ch'a-i sio 'd marche për indiché lë stagion, ij dì e j'agn, e ch'a servo da ciàir ant la vòlta dël cel për anluminé la tèra". E parèj a l'é stàit. Nosgnor a l'ha fàit doe lus grande - ël ciàir pì grand për regolé 'l dì e ‘l ciàir pì cit për regolé la neuit. A l'ha fàit ëdcò le stèile. Nosgnor a l'ha butà ij ciàir ant la vòlta dël cel për anluminé la tèra, për regolé 'l dì e la neuit e për separé la lus dal top. Nosgnor a l'ha vëddù che tut sòn a l'era bon.  A l'é stàita  sèira e a l'é stàita  matin. Sto-sì a l'era 'l quart dì.

Nosgnor a l'ha dit: "Che l'eva a furmiola d'un furmiolament ëd creature vive e che dj'osej a volo 'n sla tèra vers la vòlta dël cel".  Nosgnor a l'ha creà ij pèss gròss e tute le béstie vive ch'as bogio e ch'a furmiolo ant l’eva conforma soe sòrt. A l'ha creà 'dcò minca n’osel con dj'ale, conform a soe sort. Nosgnor a l'ha vëddù che tut sòn a l'era bon. Nosgnor a l'ha benedije e a l'ha dit: "Ch'i sie fosonant. moltiplijeve e 'mpinì l'eva dij mar, e che j'osej as moltiplico 'n sla tèra".  A l'é stàita  sèira e a l'é stàita  matin. Sto-sì a l'era 'l quint di.

Nosgnor a l'ha dit: "Che la tèra a pòrta ‘d creature vive conforma soe sòrt: ëd cabial, dij serpent e 'd béstie sarvaje, conforma soe sòrt, e parèj a l'é stàit. Nosgnor a l'ha fàit le béstie sarvaje conform a soe sòrt, ëd bestiam conform a soe sòrt, e tute le creature ch'a s'ёstruso an sla tèra conform a soe sòrt. Nosgnor a l'ha vëddù che tut sòn a l'era bon.

Anlora Nosgnor a l'ha dit: "Foma l'òm a nòsta imàgin, conform a nòsta smijansa, parèj ch'a peussa dominé ij pess dël mar, j'osej ёd l'aria, ël bestiam e tuta la tèra, e tute le creature ch'as bogio 'n sla tèra. Nosgnor a l'ha creà l'òm a Soa imàgin, a l'ha crealo a imàgin ёd Nosgnor e a l'ha faje mas-cc e fumela. Nosgnor a l'ha daje soa benedission e a l'ha dije: "Ch'i sie fosonant, multiplijeve, ampinì la tèra e sogetevla! Dominé ij pess dël mar, j'osej ёd l'aria e minca creatura ch'as bogia 'n sla tèra.

Peui Nosgnor a l'ha dit: "Iv dago minca pianta ch'a pòrta dlë smens 'nsima 'd tuta la tèra e tuti j'erbo ch'a pòrto ‘d frut ch'a l’abio dë smens: tut lòn a sarà vòsta nuritura.30 E a tute le béstie dla tèra e a tut lòn ch'a l'ha j'ale ant ël cel e a tut lòn ch'a bùlica an sla tèra, e che a l'ha an chiel l'ànima che a viv: mi i dago l'erba vërda da mangé. E parèj a l'é stàit 31 E Dé a l' ha vëddù tut lòn che a l'avìa fàit, e varda-li, andasìa Tut pròpi bin. E a l'é torna stàita sèira, peui matin: sest di.

Nòte 

 
Bibia
Testament Vej
Genesi